***№ 31***

**Я СУМУЮ ПА РОДНАЙ СТАРОНЦЫ**

Я сумую па роднай старонцы,

Па зямлі, дзе бярозкі растуць,

Птушак дзе не сціхаюць гамонкі,

Салавейку вясною дзе чуць.

Я сумую па жытняму полю,

Па абшары сваіх васількоў,

Не дарэмна Радзіма святою

Называецца спакон вякоў.

Ты мілая, сінявокая,

белакрылая,

Ты мая спадчына, песня бусліная,

казка матчына.

Я сустрэчы з табою чакаю,

Колькі ветлівых знойдзена слоў,

Краю родны, напеўны мой краю,

Мне малюнкам з’яўляецца зноў.

Там лясочак стаіць за ракою,

Там званочкі гудуць ад вятроў,

Не дарэмна Радзіма святою

Называецца спакон вякоў.

Ты мілая, сінявокая,

белакрылая,

Ты мая спадчына, песня бусліная,

казка матчына.